Neuvoston asetus (ETY) N:o 1424/76, annettu 21 päivänä kesäkuuta 1976, riisimarkkinoiden intervention yleisistä säännöistä



Virallinen lehti nro L 166 , 25/06/1976 s. 0024 - 0025

Suomenk. erityispainos Alue 3 Nide 7 s. 0122

Kreikank. erityispainos: Luku 03 Nide 15 s. 0145

Ruotsink. erityispainos Alue 3 Nide 7 s. 0122

Espanjank. erityispainos: Luku 03 Nide 10 s. 0132

Portugalink. erityispainos: Luku 03 Nide 10 s. 0132



NEUVOSTON ASETUS (ETY) N:o 1424/76, annettu 21 päivänä kesäkuuta 1976, riisimarkkinoiden intervention yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1) ja erityisesti sen 5 artiklan 4 kohdan, ottaa huomioon komission ehdotuksen, sekä katsoo, että riisin yhtenäismarkkinoiden toteuttaminen edellyttää yhteisön interventiotoimenpiteiden soveltamista; asetuksessa (ETY) N:o 1418/76 säädetään, että interventioelimet ovat tietyin edellytyksin velvollisia ostamaan niille tarjotun riisin, yhteisön interventiotoimenpiteiden toteuttaminen edellyttää interventioelinten suorittamaa haltuunottoa sellaisin edellytyksin, joissa otetaan huomioon hintojen alueellinen porrastaminen; tätä varten myyjälle maksettavan hinnan on oltava annetussa kaupan keskuksessa voimassa oleva interventiohinta, josta on tarvittaessa vähennetty kuljetuskustannukset, interventiojärjestelmän mahdollisimman yksinkertaisen ja tehokkaan toiminnan mahdollistamiseksi olisi rajoitettava niiden kaupan keskusten lukumäärää, joihin voidaan tehdä tarjous määrätystä paikasta, ja interventioelinten hallussaan pitämä paddy- eli raakariisi olisi myytävä syrjimättä ketään yhteisön ostajista ja sellaisella hintatasolla, joka ei voi estää hintojen tavanomaista kehitystä yhteisön markkinoilla; tarjouskilpailumenettely mahdollistaa parhaiten näiden tavoitteiden saavuttamisen, ON ANTANUT TÄMÄN ASETUKSEN: 1 artikla 1. Sovellettaessa asetuksen (ETY) N:o 1418/76 5 artiklaa jokainen interventiotarjous on tehtävä interventioelimelle sen kaupan keskuksen osalta, joka on valittu niiden kolmen keskuksen joukosta, jotka ovat lähimpänä sitä paikkaa, jossa paddy- eli raakariisi on tarjoushetkellä. 2. Lähimmillä kaupan keskuksilla tarkoitetaan keskuksia, joihin paddyriisi voidaan kuljettaa alhaisimmin kustannuksin. Interventioelin määrittää nämä kustannukset. 2 artikla 1. Interventioelimet päättävät paddy- eli raakariisin haltuunottopaikasta. 2. Jos interventioelin ottaa paddy- eli raakariisin haltuunsa myyjän nimeämän kaupan keskuksen sijasta paddy- eli raakariisin sijaintipaikassa, maksettava hinta on myyjän nimeämässä kaupan keskuksessa voimassa oleva interventiohinta, josta on vähennetty suotuisimmat kuljetuskustannukset siitä paikasta, jossa paddy- eli raakariisi on tarjoushetkellä, tähän kaupan keskukseen. Interventioelin määrittää nämä kustannukset. 3. Jos interventioelin ei ota paddy- eli raakariisiä haltuunsa myyjän nimeämässä kaupan keskuksessa eikä paikassa, jossa paddy- eli raakariisi on tarjoushetkellä, interventioelin vastaa kuljetuskustannuksista paddy- eli raakariisin sijaintipaikasta paikkaan, jossa se otetaan haltuun. Tässä tapauksessa myyjälle maksettava hinta määritetään 2 kohdan mukaisesti. 3 artikla 1. Interventioelimen hallussaan pitämä paddy- eli raakariisi saatetaan myyntiin tarjouskilpailulla: a) uudelleen markkinoille saattamista varten hintaehtojen perusteella, jotka vahvistetaan ennen markkinointivuoden alkua ja joilla markkinoiden vahingoittuminen voidaan välttää; b) vientiä varten hintaehtojen perusteella, jotka on määritettävä kussakin tapauksessa markkinoiden kehityksen ja tarpeiden mukaan. 2. Tarjouskilpailun ehtojen on taattava yhtäläinen pääsy tarjouskilpailuun ja yhdenvertainen kohtelu kaikille asianomaisille riippumatta heidän sijoittautumispaikastaan yhteisössä. 3. Jos vaikuttaa siltä, etteivät tarjouskilpailussa tehdyt tarjoukset vastaa markkinoilla olevia todellisia myyntimahdollisuuksia, tarjouskilpailu peruutetaan. 4 artikla Jos erityistilanteet niin edellyttävät, neuvosto voi määräenemmistöllä komission ehdotuksesta määrittää muita myyntiin saattamista koskevia menettelyjä kuin mitä 3 artiklassa on säädetty. 5 artikla 1. Kumotaan riisimarkkinoiden intervention yleisistä säännöistä 25 päivänä heinäkuuta 1967 annettu neuvoston asetus N:o 364/67/ETY(2). 2. Viittauksia 1 kohdassa kumottuun asetukseen pidetään viittauksina tähän asetukseen. 6 artikla Tämä asetus tulee voimaan 1 päivänä heinäkuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 21 päivänä kesäkuuta 1976. Neuvoston puolesta Puheenjohtaja J. HAMILIUS (1) Ks. tämän virallisen lehden sivu 1. (2) EYVL N:o 174, 31.7.1967, s. 30